Το να φτιάχνω εικόνες βρίσκεται στην καρδιά της δουλειάς μου.
Διδάσκω για την παγκόσμια υγεία και ξέρω ότι δεν αρκεί να έχω τα δεδομένα.
Πρέπει να τα παρουσιάσω με τρόπο ευχάριστο και ευνόητο.
Τώρα θα προσπαθήσω κάτι που δεν το έχω ξανακάνει:
θα δώσω ζωή στα δεδομένα μέσα στο χώρο με λίγη τεχνική βοήθεια από το συνεργείο μου.
Ξεκινάμε: πρώτα ο άξονας της υγείας.
Προσδόκιμο ζωής από τα 25 ως τα 75 χρόνια.
Και εδώ κάτω, ο άξονας του πλούτου.
Κατά κεφαλήν εισόδημα: 400, 4.000 και 40.000 δολάρια.
Οπότε εδώ κάτω βρίσκονται οι φτωχοί και άρρωστοι ενώ εδώ πάνω βρίσκονται οι πλούσιοι και υγιείς.
Τώρα θα σας δείξω τον κόσμο πριν 200 χρόνια.
το 1810.
Να όλες οι χώρες:
καφέ είναι η Ευρωπη, κόκκινη η Ασία, πράσινη η Μέση Ανατολή, μπλε η υποσαχάρια Αφρική
και κίτρινη η αμερικάνικη ήπειρος.
Και το μέγεθος της φούσκας αντιπροσωπεύει το μέγεθος του πληθυσμού κάθε χώρας.
Το 1810 ήταν πολύ στριμωγμένα εδώ κάτω, έτσι δεν είναι;
Όλες οι χώρες ήταν άρρωστες και φτωχές,
το προσδόκιμο ζωής ήταν κάτω από τα 40 χρόνια σε όλες τις χώρες
και μόνο η Αγγλία και η Ολλανδία ήταν κάπως πιο πλούσιες, αλλά όχι πολύ.
Και τώρα, ξεκινάω τον κόσμο.
Χάρη στη βιομηχανική επανάσταση οι ευρωπαϊκές χώρες απομακρύνονται από τους υπόλοιπους
αλλά οι αποικίες της Ασίας και της Αφρικής παραμένουν κολλημένες εκεί κάτω
Και τελικά οι χώρες της Δύσης γίνονται όλο και πιο υγιείς.
Και τώρα επιβραδύνουμε το χρόνο για να δείξουμε την επίπτωση του Πρώτου Παγκοσμίου Πολέμου
και της ισπανικής γρίπης. Τι καταστροφή!
Τώρα επιταχύνω μέσα από τις δεκαετίες του 20 και του 30.
Παρά τη Μεγάλη Ύφεση οι δυτικές χώρες προχωρούν προς μεγαλύτερη ευημερία και υγεία.
Η Ιαπωνία και κάποιες άλλες χώρες προσπαθούν να ακολουθήσουν
αλλά οι περισσότερες χώρες παραμένουν εκεί κάτω.
Μετά την τραγωδία του Δευτέρου Παγκοσμίου Πολέμου
θα σταματήσουμε λίγο για να δούμε πώς ήταν ο κόσμος το 1948.
Το 1948 ήταν μια σπουδαία χρονιά: ο πόλεμος είχε τελειώσει
η Σουηδία πήρε τα περισσότερα μετάλλια στους χειμερινούς ολυμπιακούς
και γεννήθηκα εγώ.
Αλλά οι διαφορές ανάμεσα στις χώρες του κόσμου είναι μεγαλύτερες από ποτέ.
Οι Ηνωμένες Πολιτείες προπορεύονται, η Ιαπωνία πλησιάζει
η Βραζιλία έχει μένει πίσω
το Ιράν αρχίζει να πλουτίζει από το πετρέλαιο αλλά οι Ιρανοί ζουν λίγο
Και οι γίγαντες της Ασίας: η Κίνα, η Ινδία, το Πακιστάν, το Μπαγκλαντές και η Ινδονησία
παραμένουν φτωχοί και άρρωστοι εκεί κάτω.
Αλλά δείτε τι πάει να γίνει! Ξεκινάμε πάλι!
Στη διάρκεια της ζωής μου οι αποικίες κερδίζουν την ανεξαρτησία τους
και αρχίζουν να γίνονται όλο και πιο υγιείς.
Και τη δεκαετία του 70, οι χώρες της Ασίας και της Λατινικής Αμερικής
αρχίζουν να πλησιάζουν τις χώρες της Δύσης: έγιναν οι «αναδυόμενες» οικονομίες.
Μερικές χώρες της Αφρικής ακολουθούν,
κάποιες παραμένουν κολλημένες σε εμφύλιους πολέμους ενώ άλλες τις χτυπάει το AIDS.
Και τώρα μπορούμε να δούμε τον κόσμο σήμερα με βάση τα πιο πρόσφατα στατιστικά στοιχεία.
Οι περισσότεροι άνθρωποι βρίσκονται στη μέση.
Αλλά υπάρχουν τεράστιες διαφορές ανάμεσα στις καλύτερες και τις χειρότερες χώρες
καθώς και τεράστιες ανισότητες μέσα στις χώρες.
Αυτές οι φούσκες δείχνουν το μέσο όρο σε κάθε χώρα αλλά μπορώ να τις χωρίσω.
Μπορώ να χωρίσω την Κίνα στις επαρχίες της.
Να η Σαγκάη.
Σήμερα έχει τον ίδιο πλούτο και υγεία με την Ιταλία.
Ενώ η φτωχή επαρχία της ενδοχώρας Γκανσού είναι σαν το Πακιστάν
και αν τη χωρίσω ξανά, η αγροτική της περιοχή είναι σαν τη Γκάνα στην Αφρική.
Και όμως, παρά τις τεράστιες διαφορές
είδαμε 200 χρονιά χρόνια εντυπωσιακής προόδου.
Η τεράστια ιστορική απόσταση
ανάμεσα στη Δύση και τους υπόλοιπους πλέον κλείνει.
Έχουμε γίνει ένας εντελώς καινούριος κόσμος που συγκλίνει
και βλέπω μια ξεκάθαρη τάση για το μέλλον, με διεθνή βοήθεια, πράσινη τεχνολογία και ειρήνη.
Είναι απολύτως εφικτό ότι όλες οι χώρες θα μπορέσουν να φτάσουν
στη γωνία των πλουσίων και υγιών.
Αυτό που είδατε τα τελευταία λεπτά
είναι η ιστορία 200 χωρών για τα τελευταία 200 χρόνια και πιο πέρα
Χρειάστηκε να σχεδιάσουμε 120.000 αριθμούς
Καλό, ε;